Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
17 พ.ค. 2559

SET เริ่มยืนเหนือแนวต้าน 1,400  จุดได้… “ซื้อ” IRPC แนวโน้มการเติบโตกำไรสูง
ดัชนี SET อยู่ที่ 1,406.36 จุด +8.73 จุด +0.62% ปริมาณซื้อขาย 25,935 ล้านบาท
แนวรับ : 1,395 / 1,385  แนวต้าน : 1,410
 
สรุปทิศทางและแนวโน้มตลาด
SET ยืนเหนือแนวต้าน 1,400 จุด : เริ่มมีสัญญาณฟื้นตัวหลังกลับมายืนเหนือ 1,400 จุด…การ “พักฐาน” ของ SET อาจจบเร็วกว่าที่คาดจากแรงหนุนหุ้นสื่อสารหลัง TRUE ไม่ร่วมประมูลคลื่น และกลุ่มพลังงานตามราคาน้ำมันที่ปรับตัวสูงขึ้น, FED ชะลอการขึ้นอัตราดอกเบี้ย และกำไร 1Q16 ที่ทะยอยออกมาไม่ได้แย่อย่างที่กังวลไว้ก่อนหน้า เป็นปัจจัยหนุน SET ระยะสัปดาห์ไปที่ 1,430-1,460 จุด
“ซื้อ” IRPC…แนวโน้มการเติบโตกำไรสูง: “ซื้อ” IRPC เป็น Top Picks ในกลุ่มพลังงาน ด้วยเป้าหมายพื้นฐาน 6.70 บาท  จาก 1) แนวโน้มกำไรระยะยาวดีขึ้นจากการประหยัดต้นทุน และประสิทธิภาพการผลิตที่ดีขึ้น 2) อัตราการเติบโตกำไรเฉลี่ย 21% ต่อปีในช่วง 2016-17 3) โครงการ UHV หนุน Product Mix และอัตรากำไรขึ้น 4) ซื้อขายที่ PE 8.7x และ PBV 1.3x ซึ่งถูกเกินไป และ 5) ทางเทคนิคแกว่งฟื้นตัวขึ้นจากฐานกรอบขาขึ้น เป้าหมายเทคนิค 5.30 ถัดไปที่ 5.60 บาท
 
หุ้นที่น่าสนใจทางเทคนิค
QH “ซื้อ” ราคาหุ้นดีดฟื้นตัวขึ้นกลับมายืนเหนือแนวเส้นค่าเฉลี่ย 3 เดือน พร้อมปริมาณการซื้อขายเริ่มสูงขึ้น สอดคล้องกับเครื่องมือ MACD ตัด Signal ขึ้นใกล้พลิกเป็นบวก มีแนวต้านแรกที่ 2.42 บาท ผ่านได้มีเป้าหมายถัดไปที่ 2.54 บาท
S “ซื้อ” ราคาหุ้นเริ่มดีดตัวขึ้นอีกครั้งหลังพักตัว พร้อมปริมาณการซื้อขายเริ่มสูงขึ้น สอดคล้องกับเครื่องมือ ADX ยกฐานขึ้น และเส้นค่าเฉลี่ยทำ Golden Cross สนับสนุน เป็นจังหวะเก็งกำไร มีแนวต้านแรกที่ 5.75 บาท ผ่านได้มีเป้าหมายถัดไปที่ 6.00 บาท
WICE “ซื้อ” ราคาหุ้นแกว่งตัวขึ้นทะลุกรอบสามเหลี่ยม Ascending พร้อมปริมาณการซื้อขายสูงสนับสนุนการ Breakout สอดคล้องกับ DI+ ชี้ขึ้นและ MACD เป็นบวก เป็นจังหวะซื้อเก็งกำไร มีแนวต้านแรกที่ 3.10 บาท หากผ่านได้เป้าหมายถัดไปที่ 3.18 บาท